Pogodbeni stranki:

**Dvojezična srednja šola Lendava, Kolodvorska ulica 2e, 9220 Lendava,** ki jo zastopa Silvija Hajdinjak Prendl, (v nadaljevanju: naročnik), matična številka 5084067000, DŠ: 394 626 92, transakcijski račun: SI56 01100-6030693733

in

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

(naziv in naslov ponudnika)

ki jo zastopa \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(funkcija, ime in priimek odg. os. ponudnika)

(v nadaljevanju: prevoznik)

matična številka: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ID za DDV: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

transakcijski račun: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

sklepata naslednjo

**POGODBO o izvedbi evidenčnega naročila**

**za izvajanje storitve občasnih avtobusnih prevozov dijakov**

**od 22.11.2023 do 22.11.2024**

# I. UVODNA DOLOČBA

1. člen

Pogodbeni stranki uvodoma ugotavljata, da sklepata to pogodbo na podlagi izvedenega zbiranja ponudb za opravljanje občasnih prevozov v šol. letu 2021/2022, objavljenem na spletni strani šole 6. 11. 2023 ter na podlagi odločitve naročnika in Obvestila o oddaji naročila št. \_\_\_\_\_\_\_\_\_\_\_\_\_, z dne \_\_\_\_\_\_\_\_\_\_\_\_, izbran kot najugodnejši ponudnik.

# II. PREDMET POGODBE

1. člen

Predmet pogodbe je izvajanje občasnih prevozov dijakov z kombiji, avtobusi ali manjšimi avtobusi na področju Slovenije in tujine (v nadaljevanju: prevoz dijakov), kar je razvidno tudi iz razpisne dokumentacije naročnika po javnem naročilu iz 1. člena te pogodbe in ponudbe prevoznika z dne \_\_\_\_\_\_\_\_\_\_\_\_\_ na podlagi katere je bil izbran.

Prevoznik se obvezuje, da bo ves čas trajanja te pogodbe spoštoval pogoje in zahteve, določene z razpisno dokumentacijo naročnika in svojo ponudbo z dne \_\_\_\_\_\_\_\_\_\_ dano na javno naročilo, na podlagi katere je bil izbran.

Naročnik ni v ničemer zavezan glede naročanja količine in vrste storitev, ki jih nudi izvajalec in so kot informativne opredeljene v razpisni dokumentaciji oziroma obrazcu predračuna. Natančen obseg in vrsta storitev sta vezana na vsakokratne potrebe naročnika, ki bodo izražene s posameznimi naročili, izvedenimi na podlagi predmetnega okvirnega sporazuma.

1. člen

Izvajanje prevoza dijakov mora biti v skladu z vsemi veljavnimi predpisi, ki urejajo področje cestnega prometa in prevoza potnikov v javnem prometu ter prevoza otrok in skupine otrok v cestnem prometu in v skladu z zahtevami, ki so bile opredeljene v razpisni dokumentaciji naročnika na podlagi katere je izbrani prevoznik dal ponudbo.

1. člen

Naročnik si pridržuje pravico, da odda prevozniku po tej pogodbi naročilo za morebitne dodatne storitve prevoza dijakov. V navedenem primeru se izvede postopek s pogajanji brez predhodne objave skladno z Zakonom o javnem naročanju. S prevoznikom se v tem primeru sklene aneks k osnovni pogodbi ali nova pogodba.

# III. CENA PREVOZA

1. člen

Prevoznik se obvezuje, da bo prevoze dijakov, ki so predmet te pogodbe, naročniku zaračunaval po naslednjih cenah :

|  |  |  |  |
| --- | --- | --- | --- |
|  | OPIS STORITVE | Cena v EUR na km (brez DDV) | Cena v EUR na km (z DDV) |
| 1. | Storitve šolskih prevozov z kombijem (do 8 oseb) |  |  |
| Predvidena količina prevoženih kilometrov na leto: | | | 2.000 km |
| Skupna vrednost v EUR (brez DDV): | | |  |
| Skupna vrednost v EUR z DDV: | | |  |

|  |  |  |  |
| --- | --- | --- | --- |
|  | OPIS STORITVE | Cena v EUR na km (brez DDV) | Cena v EUR na km (z DDV) |
| 2. | Storitve šolskih prevozov z minibusom (do 35 oseb) |  |  |
| Predvidena količina prevoženih kilometrov na leto: | | | 2.000 km |
| Skupna vrednost v EUR (brez DDV): | | |  |
| Skupna vrednost v EUR z DDV: | | |  |

|  |  |  |  |
| --- | --- | --- | --- |
|  | OPIS STORITVE | Cena v EUR na km (brez DDV) | Cena v EUR na km (z DDV) |
| 3. | Storitve šolskih prevozov z avtobusi (do 55) oseb |  |  |
| Predvidena količina prevoženih kilometrov na leto: | | | 3.000 km |
| Skupna vrednost v EUR (brez DDV): | | |  |
| Skupna vrednost v EUR z DDV: | | |  |

|  |  |  |  |
| --- | --- | --- | --- |
|  | OPIS STORITVE | Cena v EUR na km (brez DDV) | Cena v EUR na km (z DDV) |
| 4. | Storitve šolskih prevozov večjega števila oseb (do 200 oseb) z večjim številom avtobusov |  |  |
| Predvidena količina prevoženih kilometrov na leto: | | | 500 km |
| Skupna vrednost v EUR (brez DDV): | | |  |
| Skupna vrednost v EUR z DDV: | | |  |

|  |  |
| --- | --- |
| **SKUPAJ PONUDBA 1+2+3+4 brez DDV** |  |
| **SKUPAJ PONUDBA 1+2+3+4 z DDV** |  |

Cena velja na prevožen kilometer velja pri posamezni velikosti avtobusa. Pri tem je možen poldnevni najem avtobusa, ki predstavlja do 6 ur dnevne odsotnosti in skupno število prevoženih kilometrov do 150 km ali celodnevni najem avtobusa, ki predstavlja nad 6 ur dnevne odsotnosti in skupno število prevoženih kilometrov do 250 km. Če je pri poldnevnem najemu prevožena razdalja daljša od 150 km ali pri celodnevnem najemu prevožena razdalja daljša od 250 km, prevoznik zaračuna dodatne prevožene kilometre. Pri najemu, ki se opravi na soboto, nedeljo ali praznik, celodnevni najem predstavlja do 300 km prevožene poti.

Cene iz prvega odstavka tega člena vsebujejo vse stroške vezane na prevoz dijakov, razen predornin, avtocest in parkirnin. Stroške predornin, avtocest in parkirnin je naročnik dolžan povrniti izvajalcu storitev, na podlagi predloženih računov za predornine, cestnine in parkirnino. Stroški se povrnejo le v dejanski vrednosti.

Cene iz prvega odstavka tega člena so fiksne za obdobje enega (1) leta od dneva sklenitve pogodbe.

Tekom izvajanja naročila se cene iz prvega odstavka tega člena lahko spremenijo, vendar največ 1x letno, in sicer konec meseca avgusta, z začetkom veljavnosti 01. septembra.

Cene so fiksne in nespremenljive za obdobje enega leta, nato pa se usklajujejo skladno s Pravilnikom o načinu valorizacije obveznosti, ki jih v večletnih pogodbah dogovarjajo pravne osebe javnega sektorja (Ur. l. RS, št. 1/04) in sicer z indeksom za skupino 07.3.2.1- Potniški prevoz z avtobusom.

Sprememba cene je mogoča samo v primeru predhodnega pisnega in obrazloženega obvestila s strani prevoznika in po danem soglasju naročnika. Spremembo cene bosta naročnik in prevoznik uredila z aneksom k tej pogodbi, sicer se šteje, da cena ni spremenjena.

# IV. PLAČILNI POGOJI

1. člen

Pogodbeni stranki soglašata, da bo prevoznik naročniku izstavljal račune posamično za vsak opravljen prevoz dijakov in sicer najkasneje 5. dan po opravljeni storitvi. . Izvajalec je dolžan račun posredovati naročniku izključno v elektronski obliki (e-račun). Na računu mora biti navedena številka pogodbe.

Izvajalec se zavezuje vsak račun izstaviti tako, da bo iz njega jasno razvidno:

* datum prevoza,
* relacija,
* število prevoženih kilometrov,
* cena na ME,
* dodatek za drugega voznika,
* morebitni dodatni stroški (npr. cestnine, parkirnine, predornine…).

Izvajalec mora v primeru dodatnih stroškov za le-te predložiti ustrezna dokazila, saj v nasprotnem ni upravičen do povračila teh stroškov.

V primeru, da naročnik ugotovi napake ali da se ne strinja s posameznimi postavkami obračuna, je naročnik dolžan nesporni znesek situacije plačati na način in v rokih določenih za plačilo po tem okvirnem sporazumu, glede spornega zneska pa v istem roku utemeljiti popravek in sporočiti svoje stališče.

1. člen

Naročnik bo prevozniku plačal račun 30. dan od uradnega datuma prejema mesečnega računa, na transakcijski račun prevoznika številka \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

Kot dan plačila se šteje dan, ko je naročnik izdal nalog za izplačilo. V primeru, da je zadnji dan za plačilo dela prost dan, se kot zadnji dan za plačilo šteje prvi naslednji delovni dan.

V primeru reklamacije se plačilo zadrži do odprave vzrokov reklamacije.

1. člen

V kolikor naročnik računa ne bo plačal v dogovorjenem roku, ima prevoznik pravico obračunati zamudne obresti skladno z zakonom.

# V. IZVAJANJE PREVOZOV DIJAKOV

1. člen

Naročnik posamezno naročilo, ki se odda v skladu s pogoji iz te pogodbe, sporoči pooblaščeni osebi izvajalca pisno ali po elektronski pošti, pri čemer mora v naročilu opredeliti:

* datum, čas in kraj odhoda ter predvidenega prihoda,
* relacijo prevoza in
* število potnikov.

Prevoznik bo izvajal občasne prevoze dijakov, ki so predmet te pogodbe, v skladu z zahtevami in potrebami naročnika. Na naročnikov poziv se bo odzival v roku 24 ur.

Prevoze dijakov je prevoznik dolžan opravljati na vseh naročenih relacijah, razen v primerih, ko zaradi vremenskih in drugih razmer cestišče ni prevozno, oziroma bi z izvajanjem prevoza ogrožal zdravje in življenje dijakov.

Prevoznik bo zagotovil občasne prevoze dijakov v skladu s pisnim naročilom naročnika in sicer najmanj tri dni pred opravljanjem storitve.

Naročnik si pridržuje pravico naročilo pisno odpovedati najmanj 24 ur od ponedeljka do petka in 48 ur v primeru vikenda pred predvidenim opravljanjem storitve, zaradi spremenjenih okoliščin (slabo vreme, odpoved prireditve in podobno) brez stroškov odpovedi.

Prevoznik bo zagotovil stalne voznike za prevoz dijakov, v primeru njihove odsotnosti pa nadomestne voznike, ki jih je navedel v svoji ponudbi oziroma druge nadomestne voznike, ki bodo izpolnjevali vse z veljavnimi predpisi določene pogoje za voznike, ki vozijo skupine oseb v cestnem prometu.

1. Člen

Prevoznik bo za izvajanje prevoza dijakov zagotovil toliko vozil in takšno vrsto vozil, da bo zadostil vsem zahtevam naročnika in da bo opravil varen prevoz dijakov na občasnih prevozih.

1. člen

Prevoznik se obvezuje, da bo storitev prevoza dijakov opravljal sam in z lastnimi vozili ali vozili, ki jih ima v najemu in se obvezuje, da ves čas trajanja te pogodbe brez predhodnega soglasja naročnika ne bo najel drugih prevoznikov za opravljanje storitve prevoza dijakov, razen, če se naročnik in prevoznik ne dogovorita drugače in pod pogojem, da naročnik izda prevozniku pisno soglasje.

*(opomba: odstavek bo v pogodbi, v kolikor ponudnik ne bo navedel podizvajalcev v svoji ponudbi)*

Prevoznik se obvezuje, da bo storitev prevoza dijakov opravljal sam in z naslednjimi podizvajalci, ki jih je navedel v svoji ponudbi: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

*(opomba: odstavek bo v pogodbi v kolikor bo ponudnik v ponudbi navedel, da bo naročilo izvajal s podizvajalci)*

Prevoznik se obvezuje, da ne bo zamenjal podizvajalcev navedenih v tej pogodbi brez predhodnega soglasja naročnika. Prevoznik v celoti jamči za opravljanje storitve s strani podizvajalca.

*(op. odstavek bo v pogodbi, v kolikor bo ponudnik v svoji ponudbi navedel, da bo izvajal šolske prevoze s podizvajalcem).*

Storitev prevoza dijakov mora prevoznik (*opomba: če bodo podizvajalci tudi oni*) opraviti v skladu z vsemi veljavnimi predpisi, ki urejajo področje cestnega prometa, prevoza potnikov v cestnem prometu in prevoza otrok in skupin otrok v cestnem prometu.

Vozniki, ki bodo izvajali prevoze dijakov morajo izpolnjevati predpisane zdravstvene delovne in druge pogoje v skladu z veljavnimi predpisi in biti prijazni in tolerantni do dijakov.

1. člen

Pogodbeni stranki soglašata, da se občasni prevozi dijakov izvajajo vsak dan vse dni v letu pod enakimi pogoji v času, ko v šoli poteka pouk.

1. člen

Prevoznik se obvezuje, da bo prevoze dijakov opravil v skladu z vsemi veljavnimi predpisi v Republiki Sloveniji, ki urejajo področje prevoza v cestnem prometu in prevoza potnikov in otrok in skupin otrok v cestnem prometu.

V kolikor bi naročnik menil, da se prevozi dijakov ne izvajajo v skladu z dogovorom, to pogodbo in veljavnimi predpisi, ki urejajo področje prevoza v cestnem prometu in prevoza potnikov in otrok in skupin otrok v cestnem prometu, bo uveljavljal reklamacijo. Reklamacija mora biti pisna in se vroči za reklamacije pristojni osebi s strani prevoznika.

1. člen

Prevoznik je dolžan reklamacijo obravnavati in o njeni rešitvi pisno, najpozneje v roku 3 dni, obvestiti naročnika. V primeru reklamacije, ki je povezana s stroški, stroške reklamacije krije prevoznik.

1. člen

Naročnik lahko od prevoznika zahteva dokumente o tehnični brezhibnosti vozil, s katerimi prevoznik izvaja prevoze dijakov.

1. člen

Prevoznik jamči, da ima sklenjeno zavarovanje za odgovornost proti tretji osebi in zavarovanje za materialno škodo, ki bi v času prevoza lahko nastala na opremi v vozilu, za celotno obdobje oddaje naročila.

V primeru, da bo naročnik zahteval, mu je prevoznik dolžan izročiti kopijo zavarovalne police za materialno škodo in kopijo zavarovalne police za odgovornost proti tretji osebi.

1. člen

Prevoznik se obvezuje, da bo voznike seznanil z naslednjimi zahtevami naročnika:

* da morajo vozniki upoštevati navodila naročnika in delavcev šole v zvezi z prevozi dijakov,
* da morajo vozniki upoštevati kodeks ravnanja in obnašanja do dijakov,
* da morajo biti tolerantni do dijakov,
* da morajo vozniki upoštevali spremembe relacij in ure prevozov, v kolikor bo za to obstajala potreba.

OBVEZNOSTI NAROČNIKA

1. člen

Naročnik se obvezuje:

* sodelovati z izvajalcem s ciljem, da se prevzete obveznosti izvršijo pravočasno in v obojestransko zadovoljstvo;
* dati na razpolago izvajalcu vso dokumentacijo in informacije, s katerimi razpolaga in so za realizacijo storitev potrebne;
* pravočasno obveščati izvajalca o novih naročilih in vseh spremembah in novo nastalih situacijah, ki bi lahko imele vpliv na izvršitev obveznosti iz tega okvirnega sporazuma;
* urediti plačilne obveze, izhajajoč iz okvirnega sporazuma.

OBVEZNOSTI IZVAJALCA

1. člen

V zvezi z izvajanjem del po tej pogodbi je izvajalec dolžan:

* izvršiti storitve po pogojih dokumentacije pogodbe solidno, kvalitetno in strokovno pravilno, s skrbnostjo dobrega gospodarstvenika in strokovnjaka, v skladu z veljavnimi predpisi, standardi in normativi;
* izvajati storitve s tehnično brezhibnimi vozili, ki izpolnjujejo vse minimalne zakonske zahteve za vozila za prevoz skupin otrok ter vozniki, ki izpolnjujejo vse minimalne zakonske zahteve za izvajanje prevoza skupin otrok z vozili, in ki so psihofizično sposobni zagotoviti varno in nemoteno izvedbo posameznega prevoza;
* izvajati storitve z vozili, ki zagotavljajo ustrezno klimatizacijo oziroma ogrevanje;
* pri izvedbi posameznega prevoza zagotovi ustrezno zavarovanje, varnost potnikov in prtljage;
* v primeru odsotnosti voznika ali okvare vozila med vožnjo oziroma v času, ko bi moral vožnjo opraviti, na lastne stroške poskrbeti za nadomestnega voznika ali drugo vozilo in naročniku poravnati morebitno škodo, ki bi s tem nastala;
* na željo naročnika nemudoma predložiti dokumente o tehnični brezhibnosti vozil in usposobljenosti voznikov;
* ščititi interese naročnika;
* pravočasno opozoriti naročnika na morebitne ovire pri izvajanju storitev;
* omogočiti naročniku opravljanje strokovnega nadzorstva in ravnati po vsaki utemeljeni zahtevi, ki jo poda naročnik v zvezi s strokovnim nadzorstvom;
* seznaniti vse svoje podizvajalce z razpisno dokumentacijo in razpisnimi pogoji;
* izpolnjevati vse obveznosti do svojih podizvajalcev na način in pod pogoji, kot izhajajo iz pogodbe.

# VI. ODSTOP OD POGODBE

1. člen

Pogodbeni stranki soglašata, da lahko naročnik odstopi od te pogodbe:

* če prevoznik ne izpolnjuje več pogojev po Zakonu o javnem naročanju,
* če prevoznik preneha s poslovanjem,
* če prevoznik izgubi licenco za prevoz potnikov v cestnem prometu,
* če prevoznik ne izvaja prevozov dijakov ob času, ki je določen z pisnim naročilom ali glede na dogovor z naročnikom
* če prevoznik ne upošteva reklamacij naročnika,
* če prevoznik ne zagotovi tehnično brezhibna vozila opremljena z napravami in opremo v skladu z veljavnimi predpisi,
* če prevoznik ne zagotovi voznike za prevoze, ki izpolnjujejo pogoje za prevoz potnikov v cestnem prometu in skupin otrok v cestnem prometu v skladu z veljavnimi predpisi in zahtevami naročnika,
* če prevoznik samovoljno poveča ceno prevozov dijakov,
* če prevoznik ne spoštuje svoje ponudbe na podlagi katere je bil izbran, zahtev naročnika in določil te pogodbe.

Naročnik si pridržuje pravico, da ob neizpolnjevanju te pogodbe s strani prevoznika pogodbo prekine, o čemer mora pisno obvestiti prevoznika, in sicer najmanj dva meseca pred nameravano prekinitvijo, razen v primeru iz prve, druge in tretje alineje prvega odstavka tega člena, ko ima naročnik pravico takoj odstopiti od te pogodbe.

V primeru neizpolnjevanja določil te pogodbe s strani naročnika, ki se nanaša na plačilo opravljenih prevozov dijakov, ima prevoznik pravico odstopiti od te pogodbe, o čemer mora pisno obvestiti naročnika, in sicer najmanj tri mesece pred nameravanim odstopom od te pogodbe.

Ne glede na določbe prvega, drugega in tretjega odstavka tega člena ima katerakoli pogodbena stranka odstopiti od te pogodbe o čemer mora nasprotno stranko pisno obvestiti najmanj tri mesece pred nameravanim odstopom.

# VII. POSLOVNA SKRIVNOST

1. člen

Podatki iz te pogodbe, ki se nanašajo na izvajanje prevozov dijakov, cen in rokov, kot tudi dokumentacija, ki se nanaša na to pogodbo, se štejejo za poslovno skrivnost, razen podatkov, ki v skladu z veljavnimi predpisi štejejo za javne.

# VIII. TRAJANJE POGODBE

1. člen

Ta pogodba stopi v veljavo z dnem podpisa obeh strank sporazuma, izvajati pa se začne s 22.11.2023.

Ta pogodba je sklenjena za čas enega leta in sicer od 22. 11. 2023 do 22. 11. 2024.

# IX. REŠEVANJE SPOROV

1. člen

Pogodbeni stranki bosta morebitne spore nastale pri izvrševanju te pogodbe reševali sporazumno, v nasprotnem primeru bo o sporu odločalo stvarno pristojno sodišče po sedežu naročnika.

# X. DRUGE DOLOČBE

1. člen

Pogodba, pri kateri kdo v imenu ali na račun druge pogodbene stranke, naročniku, predstavniku ali posredniku organa ali organizacije iz javnega sektorja obljubi, ponudi ali da kakšno nedovoljeno korist za:

- pridobitev posla ali

- za sklenitev posla pod ugodnejšimi pogoji ali

- za opustitev dolžnega nadzora nad izvajanjem pogodbenih obveznosti ali

- za drugo ravnanje ali opustitev je naročniku, organu ali organizaciji iz javnega sektorja povzročena škoda ali je omogočena pridobitev nedovoljene koristi predstavniku naročnika, organa, posredniku organa ali organizacije iz javnega sektorja, drugi pogodbeni stranki ali njenemu predstavniku, zastopniku, posredniku; je nična.

Naročnik bo v primeru ugotovitve o domnevnem obstoju dejanskega stanja iz prvega odstavka tega člena ali obvestila Komisije za preprečevanje korupcije ali drugih organov, glede njegovega domnevnega nastanka, pričel z ugotavljanjem pogojev ničnosti pogodbe oziroma z drugimi ukrepi v skladu s predpisi Republike Slovenije.

1. člen

Pogodba preneha veljati, če je naročnik seznanjen, da je pristojni državni organ ali sodišče s pravnomočno odločitvijo ugotovilo kršitev delovne, okoljske ali socialne zakonodaje s strani izvajalca in njegovega podizvajalca.

1. člen

Prevoznik odgovarja za škodo v primeru potnikove smrti (dijaka ali delavca šole), okvare zdravja in poškodbe (osebne škode), kakor tudi za zamudo ali prekinitev prevoza (druge škode).

Za škodo zaradi smrti, okvare zdravja ali poškodbe dijaka odgovarja prevoznik, če škoda nastane med vstopanjem ali izstopanjem v vozilo, ko je dijak v vozilu ali med prevozom.

Za škodo, ki nastane zaradi zamude ali prekinitve prevoza, prevoznik ne odgovarja, če dokaže, da je škoda nastala brez njegove krivde.

V zvezi z uveljavljanjem škode se uporabljajo predpisi, ki urejajo področje prevoznih pogodb v cestnem prometu.

1. člen

S strani naročnika je pooblaščena oseba za izvajanje te pogodbe in skrbnik te Silvija Hajdinjak Prendl,, ravnateljica.

S strani prevoznika je pooblaščena oseba za izvajanje te pogodbe \_\_\_\_\_\_\_\_\_\_\_\_\_\_\_\_\_\_\_\_\_.

1. člen

Če bi med izvajanjem te pogodbe prišlo do sprememb v statusu prevoznika, naročnik samostojno odloči o prenosu obveznosti na tretjo osebo.

1. člen

Stranki se dogovorita, da nadzor nad izvajanjem te pogodbe s strani naročnika izvaja:

* Tibor Tomšič el. pošta: tibor.tomsic@dssl.si

S strani izvajalca pa \_\_\_\_\_\_\_\_\_\_\_\_\_\_\_\_\_\_, tel.:\_\_\_\_\_\_\_\_\_., el. pošta: \_\_\_\_\_\_\_\_\_\_\_\_\_\_\_\_\_\_\_

1. člen

Vsaka od pogodbenih strank lahko kadarkoli predlaga spremembe ali dopolnitve te pogodbe, ki se dogovorijo in uredijo pisno v obliki aneksov.

1. člen

Ta pogodba je sestavljen v štirih (4) enakih izvodih, od katerih ima vsak značaj izvirnik in od katerih vsaka od pogodbenih strank s prejme po dva (2) izvoda.

1. člen

Glede vprašanj, ki jih ta pogodba ne ureja se smiselno uporabljata razpisna dokumentacija naročnika, ponudba prevoznika, na podlagi katere je bil izbran in določila veljavnih predpisov, ki urejajo cestni promet, prevoz potnikov v cestnem prometu in prevoz otrok in skupin otrok v cestnem prometu ter določila Obligacijskega zakonika.

številka: \_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_ , dne \_\_\_\_\_\_\_\_\_\_\_\_\_\_ Lendavi, dne 22. 11. 2023

**prevoznik: naročnik:**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ **DVOJEZIČNA SREDNJA ŠOLA LENDAVA**

Silvija Hajdinjak Prendl